Datum: 14. 8. 2025

Spoštovani,

objavljamo odgovore na zastavljena vprašanja gospodarskega subjekta za javno naročilo št. **VKS-122/25** **Oddaja gradbenih odpadkov, ki nastajajo pri vzdrževanju vodovodnega in kanalizacijskega omrežja ter pri zbiranju odpadkov v JP VOKA SNAGA d.o.o.,** ki so bila posredovana naročniku preko Portala javnih naročil.

VPRAŠANJE:Datum prejema: 12. 08.2025 9:59

Spoštovani, v zvezi z razpisno dokumentacijo za javno naročilo »Oddaja gradbenih odpadkov, ki nastajajo pri vzdrževanju vodovodnega in kanalizacijskega omrežja ter pri zbiranju odpadkov v JP VOKA SNAGA d.o.o.«, vas prosimo za naslednja pojasnila:

1. Glede na določbo točke 4.2.2.3 za sklop 1, iz katere izhaja zahteva, da mora imeti ponudnik zagotovljeno lokacijo za prevzem odpadkov v največji oddaljenosti 25 km od lokacije naročnika in glede na določbo točke 1.14 uporaba zmogljivosti drugih subjektov (v tem primeru uporaba lokacije samo za vmesni prevzem odpadkov) nas zanima:

Ali mora imeti (vmesna) lokacija prevzema, ki jo ponudnik zagotovi preko uporabe zmogljivosti drugega subjekta v skladu s točko 1.14 razpisne dokumentacije, pridobljeno kakšno okoljevarstveno soglasje (OVS) in/ali okoljevarstveno dovoljenje (OVD)?

2. V razpisni dokumentaciji je v točki 4.2.2.5. navedeno, da mora gospodarski subjekt, ki oddaja ponudbo za Sklop 2, predložiti vsaj eno referenco za obdelavo odpadkov z oznakama 17 01 07 in 17 09 04, v skupni količini najmanj 5.000 ton v obdobju enega leta, v obdobju zadnjih treh let. Vendar iz tehnične specifikacije za Sklop 2 izhaja, da odpadek 17 09 04 ni predmet javnega naročila.

Zanima nas, zakaj naročnik zahteva referenco tudi za obdelavo odpadka 17 09 04, če ta ni predmet obdelave v okviru Sklopa 2? Ali gre morda za pomoto ali pa obstaja utemeljen razlog, ki ni izrecno pojasnjen v razpisni dokumentaciji?

3. V zvezi z določbami razpisne dokumentacije v točki 4.2.2.2. Dovoljenje za prevzem in predelavo odpadkov, kjer je navedeno, da mora gospodarski subjekt imeti »vsa potrebna veljavna dovoljenja pristojnih institucij za izvajanje dejavnosti ravnanja z odpadki … od prevzema produkta do njegove končne obdelave« ter biti vpisan v ustrezne evidence oseb, ki ravnajo z odpadki, nas zanima:

Ali mora lokacija predelave odpadkov iz Sklopa 2, razpolagati z okoljevarstvenim dovoljenjem (OVD) za postopke R5 in R12 ter z ustreznim okoljevarstvenim soglasjem (OVS), ali pa je prevzem in predelava teh odpadkov mogoča tudi zgolj na podlagi OVD za premično napravo?

ODGOVOR:

1. Ponudnik lahko odda ponudbo samostojno, skupaj z drugimi gospodarskim subjekti (skupna ponudba), s podizvajalci ali z uporabo zmogljivosti drugih subjektov, pri čemer mora ponudba izpolnjevati vse zahteve in pogoje naročnika, navedene v razpisni dokumentaciji. Gospodarski subjekt se samostojno odloča o načinu izpolnjevanja pogojev naročnika ter o sestavi gospodarskih subjektov, ki bodo sodelovali pri izvedbi javnega naročila.

2. V kolikor bi naročnik zahteval referenco zgolj za odpadek 17 01 07 bi s tem zmanjšal konkurenco, zato je referenčno zahtevo razširil še na odpadek 17 09 04. Pomembno je, da ponudnik izkaže tehnično sposobnost za prevzem/obdelavo odpadka. Naročnik nekoliko spreminja referenčno zahtevo, in sicer na način, da črta 12 mesečno obdobje v zadnjih treh letih pred rokom za predložitev ponudb. Prav tako se referenčno potrdilo lahko nanaša samo na odpadek 17 01 07 ali samo na odpadek 17 09 04 ali na oba navedena odpadka.

Referenčna zahteva se po spremembi glasi: »Gospodarski subjekt, ki oddaja ponudbo za Sklop 2 mora predložiti vsaj 1 (eno) referenco (ali več različnih referenc), s katero izkazuje, da je v obdobju zadnjih 3 (treh) let, šteto do datuma, določenega za oddajo ponudb, zagotovil in izvedel storitev obdelave odpadka (17 01 07 in/ali 17 09 04), v minimalni skupni količini 5.000 ton.

3. Ponudnik mora imeti vsa potrebna dovoljenja za prevzem in nadaljnje ravnanje z odpadki predmetnega javnega naročila. Ponudnik mora prevzemati odpadke skladno s IV. členom Okvirnega sporazuma. Predelava odpadkov na lokaciji naročnika JN ni možna.

VPRAŠANJE:Datum prejema: 11. 08.2025 15:35

Spoštovani, v razpisni dokumentaciji za Sklop 2 navajate, da mora ponudnik predložiti referenco, iz katere izhaja, da je v neprekinjenem enoletnem obdobju (12 mesecev) v zadnjih treh letih zagotovil in izvedel obdelavo odpadkov (17 01 07 in 17 09 04) v skupni količini vsaj 5.000 ton.

Menimo, da je takšna zahteva pretirano omejujoča in nesorazmerna, saj iz postopka izključuje ponudnike, ki razpolagajo z ustreznimi izkušnjami in kapacitetami, a obdelave niso izvedli v točno enoletnem neprekinjenem obdobju. S tem se bistveno zmanjšuje konkurenčnost med ponudniki, kar je v nasprotju z načeli javnega naročanja.

Predlagamo, da se predmetni pogoj spremeni tako, da se kot ustrezna referenca šteje izvedba obdelave odpadkov 17 01 07 in 17 09 04 v skupni količini vsaj 5.000 ton v katerem koli obdobju zadnjih treh let, ne glede na časovno zaporedje ali neprekinjenost.

Hvala in lep pozdrav.

ODGOVOR:

Črta se 12 mesečno obdobje v zadnjih treh letih pred rokom za predložitev ponudb. Prav tako se referenčno potrdilo lahko nanaša samo na odpadek 17 01 07 ali samo na odpadek 17 09 04 ali na oba navedena odpadka.

Referenčna zahteva se po spremembi glasi: »Gospodarski subjekt, ki oddaja ponudbo za Sklop 2 mora predložiti vsaj 1 (eno) referenco (ali več različnih referenc), s katero izkazuje, da je v obdobju zadnjih 3 (treh) let, šteto do datuma, določenega za oddajo ponudb, zagotovil in izvedel storitev obdelave odpadka (17 01 07 in/ali 17 09 04), v minimalni skupni količini 5.000 ton.

JAVNI HOLDING Ljubljana, d.o.o.

Sektor za javna naročila